

**MAARDU LINNAVALITSUS**

**PLANEERIMIS- JA MAJANDUSOSAKOND**

Päästeamet

Raua 2

10124 Tallinn

rescue@rescue.ee

29.01.2024 nr 7-1.3/215

**Lao tn 10 kinnistu ja lähiala**

**detailplaneeringu esitamine kooskõlastamiseks**

Lugupeetud Päästeameti esindaja

Maardu Linnavalitsus algatas Lao tn 10 kinnistu ja lähiala detailplaneeringu (edaspidi detailplaneering) 11.07.2023 korraldusega nr 438. Detailplaneeringu koostamise eesmärk on jagada kinnistu kolmeks äri- ja tootmise krundiks, määrata kinnistutele ehitusõigus ja hoonestustingimused äri- ja tootmishoonele, lahendada juurdepääsude, tehnovõrkude ja haljastuse küsimused. Planeeringuala suurus on ligikaudu 2,1 ha.

Planeeringulahendus näeb kinnistutele ette ehitusõiguse kuni seitsmele äri ja/või tootmishoonele ehitisealuse pinnaga kuni 2300 m2, kõrgusega kuni 4 korrust või kuni 23 m. Detailplaneeringu koostamise eesmärk on kooskõlas Maardu Linnavolikogu 31.01.2023 otsusega nr 42 kehtestatud Maardu linna üldplaneeringuga, mille kohaselt on planeeritava maa juhtotstarbeks äri ja tootmise maa-ala (ÄT).

Planeerimisseaduse § 133 lg 1 kohaselt esitatakse detailplaneering kooskõlastamiseks valitsusasutustele, kelle valitsemisalas olevaid küsimusi detailplaneering käsitleb. Vabariigi Valitsuse 17.12.2015 määruse nr 133 „Planeeringute koostamisel koostöö tegemise kord ja planeeringute kooskõlastamise alused“ § 3 p 10 kohaselt tuleb planeering kooskõlastada päästeametiga, kui planeering käsitleb tuleohutusnõudeid.

Eelnevat arvesse võttes palume anda kooskõlastus Lao tn 10 kinnistu ja lähiala detailplaneeringule.

Lugupidamisega

(allkirjastatud digitaalselt)

Alar Pihl

Osakonna juhataja

LISA: Lao tn 10 kinnistu ja lähiala detailplaneering, 24.01.2024 versioon.

Annabel Mett 6060731

annabel.mett@maardu.ee